*Miła mnie i mowa*

*Rodna, Biełaruska,*

*U jakoj piejali*

*Nad majej kałyskaj.*

***B. P.***

**HRAMATYKA**

BIEŁARUSKAJ MOWY.

Apracawaŭ

**B. PAČOBKA,**

*Wučyciel Biełaruskaj mowy u Świsłockaj Biełaruskaj wučycielskaj seminaryi, redaktar časopisi “Biełarus”.*

„Zur Verbreitung im Gebiet

des Oberbefehlshabers Ost und

zur Ausfuhr zugelassen.

Buchprüfungsamt Ob. Ost”

*Wilnia*

*Drukarnia “Homan”*

*1918*

**I.** **Skaz i jaho čaści.**

§ 1. Kali my haworym, ci pišym, to wyražaim sławami našy myśli.

Kožnaja myśl, wyražanaja sławami, nazywaicca *skazam.*

Skazy bywajuć: *karotkija i razwityja.*

Skazy dzielacca na čaści: *hłaŭnyja i abjaśniajučyja.*

Karotki skaz maje tolki hlaŭnyja čaści, katorych jość dźwie: *absud i prysud.*

*Absud,* heta toje słowo ŭ skazie, katoraje wyražaje reč, ab jakoj haworycca ŭ skazie, npr. *Rečka* ciače.

*Prysud,* heta słowo, wykazywajučaje hłaŭnuju dumku ab rečy, npr. Rečka *ciače*, wučeń *piše.*

**§ 2. Skaz biezabsudny i biezprysudny.**

Kali ŭ skazie nima absudu, ani dahadacca jaho nie možna, to hetaki skaz nazywaicca *biezabsudny,* npr. *mierźnie, ciamnieje.*

A kali tak sama nima prysudu, to skaz hety *biezprysudny,* napr. *mama! Darahi Pryjaciel!*

§ 3. Skazy niapoŭnyja: U nikatorych skazach adna z hłaunych čaściaŭ jość, a druhoj nima, ala jana lohka zhadywaicca; hetakija skazy nazywajucca *niapoŭnymi,* napr.: Chadzi siudy! zamiest: Chadzi *ty* siudy. Pa nahach złodzieju! zamiest: *Daj ty* pa nahach złodzieju.

§ 4. Skaz razwity.

Kali ŭ skazie aproč absudu i prysudu jość ješce i *abjaśniajučyja* čaści, to hetaki skaz nazywaicca *razwitym.* Abjaśniajučyja čaści hetakija:

*Prymieta*, pakazywajučaja prymietu (jakaść) rečy, ci asoby, napr. *dobry* čaławiek pracuje.

*Dapaŭnienie* dapaŭniaje dumku, wyražanuju prysudam, abo inšuju čaść skazu, napr. Syn lubić *baćku.*

*Warunkowyja słowy*, pakazywajučyja warunki, u jakich adbywaicca čynnaść, spaminanaja ŭ skazie: čas, miejsca, meta, pryčyna, i sposab spaŭnienia čynnaści, naprykład:

*Rana* (čas) i*šoŭ* doždž. Janka pašoŭ *wučycca* (meta) *u wiosku (miejsca).* Chłapiec samleŭ *ad strachu* (war. pryčyny). Dzied. idzie *kulhajučy* (sposab spaŭnienia).

§ 5. Skaz zlity.

Kali ŭ skazie pry adnym absudzie jość niekolki prysudaŭ, abo pry niekolkich absudach adzin prysud, to hetaki skaz nazywaicca *zlitym*, napr. Jazep byŭ *dobry, razumny* i *piekny* čaławiek. *Wišnia, hruša, jabłyna* i *śliwa* heta sadowyja drewy. Kožny zlity skaz možna razłažyć na niekolki asobnych skazau, napr. Jazep byŭ dobry. Jazep byŭ razumny i h. d.

II. Čaści mowy.

§ 6. Kali stanim razhladać słowy ŭ skazie, to ŭbačym, što adny z ich aznačajuć jakujuś čynnaść napr. *rabić, pisać*, druhija — nazwanie jakojś rečy widzimaj, abo niawidzimaj, napr. *čaławiek, stoł, rozum, myśli,* inšyja zamieniajuć saboj nazwani račaŭ ci asob, napr. *ja, hety*... inšyja pakazywajuć prymiety rečaŭ: *dobry, bieły, hliniany...* iznoŭ inšyja aznačajuć ličbu, abo paradak rečaŭ i h. d. a heta ŭsio — asobnyja čaści mowy. U biełaruskaj mowie čaściaŭ mowy jość dziewiać: 1. Čynnik, 2. Imiennik. 3. Zaimak, 4. Prymietnik, 5. Ličebnik, 6. Skaźnik, 7. Pryimak, 8. Złučnik, 9. Hałośnik.

**Čynnik.**

§ 7. Čynnik heta jość čaść mowy, aznačajučaja nazwanie jakojkolečy čynnaści, napr. *pisač, iści, mycca.*

Čynniki dzielacca na **1. pierachodnyja, 2. padčynnyja, 3. zwarotnyja, 4. uzajemnyja i 5. ahulnyja.**

Pierachodnyja čynniki aznačajuć čynnaść pierachodziačuju z asoby spaŭniajučaj henu čynnaść na inšuju asobu, ci reč, napr. *pisać* list, *rabić* rabotu.

Čynnik padčynny aznačaje čynnaść pierachodziačuju na hłaŭnuju reč z asoby pabočnaj, napr. Tut *pišycca* list. Tam *zakładaicca* škoła.

Čynnik zwarotny nazyvaje čynnaść, zwaročywajučujusia na samuju čynnuju asobu, napr. *mycca, česacca, adziewacca.* Hetakija čynniki zaŭsiody mohuć być zamieniany čynnikami pierachodnymi z dabaŭkaj słowa *siabie*, napr. *myć siabie, časać siabie* i h. p.

Čynnik uzajemny pakazywaje čynnaść pierachodziačuju uzajemna z adnej asoby na druhuju, napr. *witacca, spatykacca, bicca...*

Čynniki ahulnyja aznačajuć čynnaść zusim niepierachodnuju, napr. *iści, siadzieć, lanawacca, spać...*

§ 8. Admiena čynnikaŭ.

Čynniki admieniajucca pawedle: *widaŭ, ładoŭ, časoŭ, ličbaŭ i asobaŭ.*

**Widy** jość try: *zakončany niezakončany* i *mnoharazny*, napr. *rabić**, zrabić i rablać.*

Ładoŭ jość čatyry: *ahulny*, *abwiestny, nakazny,* i *zaležny.*

Čas bywaje *ciapierašni, prošły, zaprošły, budučy, budučy dalšy* i *budučy — prošły*.

U formie zakončanaho widu času ciapierašniaho, a ŭ formie niezakončanaho widu času budučaho — prošłaho nia bywaje.

Ličby jość dźwie: adzinočnaja i množnaja: *ja rablu, my robim.*

Asoby try adzinočnaj ličby: 1. *Ja*, 2. *Ty*, 3. *Jon, jana, jano,* i try množnaj ličby: 1. *My*, 2. *Wy,* i 3. *Jany.*

§ 9. Ahulny ład nazywaje čynnaść, ale nie pakazywaje, chto i kali spaŭniaje tuju čynnaść.

Abwiestny ład pakazywaje asobu i čas, u jakim spaŭniaicca čynnaść. Hety ład i admieniaicca wedle časoŭ, asobaŭ i ličbaŭ. Admiena heta nazywaicca *złučaniem.*

Nakazny lad wyražaje zahad, abo nakaz, ci prośbu, kab jakajaś čynnaść była spoŭniana, napr. idzi, chaj idzie, idziom, idzicia, chaj iduć...

Zaležny ład pakazywaje čynnaść, zaležnuju ad pabočnych warunkaŭ, napr. Ja *pašoŭ-by*, kab mieŭ čas. Pryznakam hetaho ładu słužyć častka *by, b,*katoraja staić abo pośla čynnika i łučycca z im złučkom “—“, abo prad čynnikam i tady staić zusim asobna, napr. Ja *pašoŭ-by,* abo ja *by pašoŭ.*

§ 10. Jość ješče formy čynnika *prymietnyja* i *skaznyja,* naprykład:

Pišučy, aja aje, pisaŭšy, aja, aje, (prymietnaja forma).

Pišučy, pisaŭšy (skaznaja forma).

Prymietnaja forma admieniaicca wedle časou ale forma ciapierašniaho času užywaicca redka), rodaŭ, ličbaŭ i prypadkaŭ.

Skaznaja forma maje tolki časy: ciapierašni i prošły, ale zusim ni zmieniaicca.

Złučanie.

§ 11. Złučanie spamahajučych čynnikaŭ: **być** i **mieć**.

Ahulny ład: *być, mieć.*

Abwiestny ład

***Ciapierašni čas***

**Adzinočnaja ličba**

|  |  |  |  |
| --- | --- | --- | --- |
| *1.* | *Ja jo,*  | *1.* | *Ja maju*  |
| *2.* | *Ty joś* | *2.* | *Ty maiš,* |
| *3.* | *Jon (jana, jano) jość* | *3.* | *Jon, a, o, maje* |

**Množnaja ličba**

|  |  |  |
| --- | --- | --- |
| *1.* | *My jość* | *My maim*  |
| *2.* | *Wy jościa* | *Wy maicia* |
| *3.* | *Jany jościaka* | *Jany majuć* |

***Prošły čas***

**Adzinočnaja ličba**

|  |  |  |
| --- | --- | --- |
| *1.* | *Ja byŭ, była, było* | *Ja mieŭ, ła, ło* |
| *2.* | *Ty byŭ, była, było* | *Ty mieŭ, ła, ło* |
| *3.* | *Jon, a, o, byŭ, była, było* | *Jon, a, o, mieŭ, ła, ło* |

**Množnaja ličba**

|  |  |  |  |  |
| --- | --- | --- | --- | --- |
| *1.* | *My* | *byli* | *My* | *mieli* |
| *2.* | *Wy* | *Wy* |
| *3.* | *Jeny* | *Jeny* |

***Zaprošly čas***

**Adzinočnaja ličba**

|  |  |  |  |
| --- | --- | --- | --- |
| 1. | *Nia ŭžywaicca* | *Ja**Ty**Jon, a, o* | *byŭ**była, mieła**było, mieło* |
| 2. |
| 3. |

**Množnaja ličba**

|  |  |  |
| --- | --- | --- |
| 1. | *Nia ŭžywaicca* | *My byli mieli* |
| 2. | *Wy byli mieli* |
| 3. | *Jany byli mieli* |

***Budučy čas***

**Adzinočnaja ličba**

|  |  |  |
| --- | --- | --- |
| 1. | Ja budu | Ja budu mieć, |
| 2. | Ty budziš | Ty budziś mieć, |
| 3. | Jon, a, o budzie | Jon, a, o budzie mieć. |

**Množnaja ličba**

|  |  |  |
| --- | --- | --- |
| 1. | My budzim | My budzim mieć |
| 2. | Wy budzicia | Wy budzicia mieć |
| 3. | Jany buduć | Jany buduć mieć |

***Budučy dalšy čas***

**Adzinočnaja ličba**

|  |  |  |
| --- | --- | --- |
| 1. | Ja maju być | Ja maju mieć |
| 2. | Ty maiš być | Ty maiš mieć |
| 3. | Jon, a, o, maje być | Jon, a, o, maje mieć |

**Množnaja ličba**

|  |  |  |
| --- | --- | --- |
| 1. | My maim być | My maim mieć |
| 2. | Wy maicia być | Wy maicia mieć |
| 3. | Jany majuć być | Jany majuć mieć |

abo:

**Adzinočnaja ličba**

|  |  |  |
| --- | --- | --- |
| 1. | Ja bycimu | Ja miecimu |
| 2. | Ty bycimieš | Ty miecimieš |
| 3. | Jon, a, o bycimie | Jon, a, o miecimie |

**Množnaja ličba**

|  |  |  |
| --- | --- | --- |
| 1. | My bycimiem | My miecimiem |
| 2. | Wy bycimiecia | Wy miecimiecia |
| 3. | Jany bycimuć | Jany miecimuć |

Nakazny ład

**Adzinočnaja ličba**

|  |  |  |
| --- | --- | --- |
| 1. | - | - |
| 2. | Budź | miej |
| 3. | Nichaj budzie | nichaj maje |

**Množnaja ličba**

|  |  |  |
| --- | --- | --- |
| 1. | Budźma | miejma |
| 2. | Budźcia | miejcia |
| 3. | Nichaj buduć | nichaj majuć |

Zaležny ład

***Prošly čas***

**Adzinočnaja ličba**

|  |  |  |  |  |
| --- | --- | --- | --- | --- |
| 1. | *Ja**Ty**Jon, a, o* | *byŭ-by**była-by**było-by* | *Ja**Ty**Jon, a, o* | *mieŭ-by**mieła-by**mieło-by* |
| 2. |
| 3. |

**Množnaja ličba**

|  |  |  |
| --- | --- | --- |
| 1. | My byłi-by | My mieły-by |
| 2. | Wy byłi-by | Wy mieły-by |
| 3. | Jany byłi-by | Jany mieły-by |

*Zaprošly čas*

**Adzinočnaja ličba**

|  |  |  |  |  |
| --- | --- | --- | --- | --- |
| 1. | *Ja**Ty**Jon, a, o* | *byŭ-by byŭ**była-by była**było-by było* | *Ja**Ty**Jon, a, o* | *byŭ-by mieŭ**była-by mieła**było-by mieło* |
| 2. |
| 3. |

**Množnaja ličba**

|  |  |  |
| --- | --- | --- |
| *1.* | *My byłi-by byłi* | *My były-by mieły* |
| *2.* | *Wy byłi-by byłi* | *Wy były-by mieły* |
| *3.* | *Jany byłi-by byłi* | *Jany były-by mieły* |

Prymietnaja forma

|  |  |
| --- | --- |
| *Budučy, aja, aje* | *majučy, aja, aje* |
| *Byŭšy, aja, aje* | *mieŭšy, aja, aje* |

Skaznaja forma

|  |  |
| --- | --- |
| *budučy, byŭšy* | *majučy, mieŭšy* |

§ 12. Dwa złučani čynnikaŭ

Usie čynniki pa sposabu złŭčania raspadajucca na dźwie asobnyja hrupy, katoryja i nazywaiuć dwuma złučaniami. Tolki čynniki: *jeści* i *dać* nia łučacca da žadnaho złučania i majuć swajo asobnaje.

Roźnica čynnikaŭ dzielačaja ich na dwa złučani nachodzicca ŭ kančaroch ciapierašniaho času, abwiestnaho ładu; decydujučym jość kančar druhoj asoby adzinočnaj ličby.

Kančary heny woś hetakija:

|  |  |
| --- | --- |
| **I-aho złučania** | **II-ha złučania** |

**Adzinočnaja ličba**

|  |  |  |
| --- | --- | --- |
| *1.* | *asoby - u* | *- u* |
| *2.* | *asoby - èš* | *- iš, yš* |
| *3.* | *asoby – è (èć)* | *- e (ić, yć)* |

**Množnaja ličba**

|  |  |  |
| --- | --- | --- |
| *1.* | *asoby – òm (em)* | *- im, ym* |
| *2.* | *asoby – ycio (ècia)* | *- icia, ycia* |
| *3.* | *asoby – ùć* | *- ać, juć* |

**§ 13. Pieršaje złučanie.**

Da pieršaho złučania adnosiacca čynniki, katoryja ŭ 2-oj asobie, adzinočnaj ličby, ciapierašniaho času, abwiestnaho ładu majuć kančarom akcentowanaje *èš,* naprykład: arać — ar*èš*, niaści — niasi*èš*, žać — źni*èš*...

Prykład 1-ho złučania.

|  |  |
| --- | --- |
| *Wid niezakončany* | *Wid zakončany* |

***Ahulny ład***

|  |  |
| --- | --- |
| Brać | Uziać |

***Abwiestny ład***

*Ciapierašni čas*

**Adzinočnaja ličba**

|  |  |  |
| --- | --- | --- |
| *1.* | *Ja biar****ù*** | *(Nia ŭžywaicca)* |
| *2.* | *Ty biar****èš*** |
| *3.* | *Jon, a, o, biar****è*** |

**Množnaja ličba**

|  |  |  |
| --- | --- | --- |
| *1.* | *My biarom* | *(Nia ŭžywaicca)* |
| *2.* | *Wy biarocio* |
| *3.* | *Jany biaruć* |

*Prošły čas*

**Adzinočnaja ličba**

|  |  |  |  |  |
| --- | --- | --- | --- | --- |
| 1. | *Ja**Ty**Jon, a, o* | *braŭ**brała**brało* | *Ja**Ty**Jon, a, o* | *uziàŭ**uziałà**uziałó* |
| 2. |
| 3. |

**Množnaja ličba**

|  |  |  |  |  |
| --- | --- | --- | --- | --- |
| 1. | *My**Wy**Jany* | *brałi* | *My**Wy**Jany* | *uziałi* |
| 2. |
| 3. |

*Zaprošly čas*

**Adzinočnaja ličba**

|  |  |  |  |  |
| --- | --- | --- | --- | --- |
| 1. | *Ja**Ty**Jon, a, o* | *byŭ braŭ**była brała**było brało* | *Ja**Ty**Jon, a, o* | *byŭ uziàŭ**była uziałà**było uziało* |
| 2. |
| 3. |

**Množnaja ličba**

|  |  |  |  |  |
| --- | --- | --- | --- | --- |
| 1. | *My**Wy**Jany* | *byli brali* | *My**Wy**Jany* | *byli ŭziali* |
| 2. |
| 3. |

*Budučy čas*

**Adzinočnaja ličba**

|  |  |  |
| --- | --- | --- |
| *1.* | *Ja budu brać* | *Ja waźmu* |
| *2.* | *Ty budziš brać* | *Ty woźmiš* |
| *3.* | *Jon, a, o, budzie brać* | *Jon, a, o, woźmie* |

**Množnaja ličba**

|  |  |  |
| --- | --- | --- |
| 1. | *My budzim brać* | *My waźmim* |
| 2. | *Wy budzicia brać* | *Wy wòźmicia* |
| 3. | *Jany buduć brać* | *Jany woźmuć* |

*Budučy dalšy*

**Adzinočnaja ličba**

|  |  |  |
| --- | --- | --- |
| *1.* | *Ja maju brać* | *Ja maju uziać* |
| *2.* | *Ty maiš brać* | *Ty maiš uziać* |
| *3.* | *Jon maje brać* | *Jon maje ŭziać* |

**Množnaja ličba**

|  |  |  |  |  |
| --- | --- | --- | --- | --- |
| *1.* | *My maim brać* | *My màim* |  |  |
| *2.* | *Wy màicia brać* | *Wy màicia* | *uziàć* |
| *3.* | *Jany màjuć brać* | *Jany màjuć* |  |

abo[[1]](#footnote-2)

*Budučy dalšy čas*

**Adzinočnaja ličba**

|  |  |  |
| --- | --- | --- |
| *1.* | *Ja bràcimu* | *Ja ŭziàćimu* |
| *2.* | *Ty bracimieš* | *Ty ŭziàćimieš* |
| *3.* | *Jon, a, o bracimie* | *Jon, a, o ŭziàćimie* |

**Množnaja ličba**

|  |  |  |
| --- | --- | --- |
| *1.* | *My bracimiem* | *My ŭziàcimiem* |
| *2.* | *Wy bracimiecia* | *Wy ŭziàcimiecia* |
| *3.* | *Jany bracimùć* | *Jany ŭziàcimuć* |

*Budučy-prošły*

**Adzinočnaja ličba**

|  |  |  |  |
| --- | --- | --- | --- |
| *1.* | *Nia užywaicca* | *Ja budu* | *uziaŭšy* |
| *2.* | *Ty budziš* |
| *3.* | *Jon, a, o budzie* |

**Množnaja ličba**

|  |  |  |  |
| --- | --- | --- | --- |
| *1.* | *Nia užywaicca* | *My budziem* | *uziaŭšy* |
| *2.* | *Wy budzicia* |
| *3.* | *Jany buduć* |

Załežny ład

*Prošły čas*

**Adzinočnaja ličba**

|  |  |  |  |  |
| --- | --- | --- | --- | --- |
| *1.* | *Ja* | *braŭ-by* | *Ja* | *ŭziaŭ-by* |
| *2.* | *Ty* | *brała-by* | *Ty* | *ŭziała-by* |
| *3.* | *Jon, a, o* | *brało-by* | *Jon, a, o* | *ŭziało-by* |

**Množnaja ličba**

|  |  |  |  |  |
| --- | --- | --- | --- | --- |
| 1. | *My**Wy**Jany* | *brali-by* | *My**Wy**Jany* | *ŭziali-by* |
| 2. |
| 3. |

*Zaprošly čas*

**Adzinočnaja ličba**

|  |  |  |  |  |
| --- | --- | --- | --- | --- |
| *1.* | *Ja* | *byŭ-by braŭ* | *Ja* | *byŭ-by ŭziaŭ* |
| *2.* | *Ty* | *była-by brała* | *Ty* | *była-by ŭziała* |
| *3.* | *Jon, a, o* | *było-by brało* | *Jon, a, o* | *było-by ŭziało* |

**Množnaja ličba**

|  |  |  |
| --- | --- | --- |
| *1.* | *My byli-by brali* | *My byli-by uziali* |
| *2.* | *Wy byli-by brali* | *Wy byli-by uziali* |
| *3.* | *Jany byli-by brali* | *Jany byli-by uziali* |

**Prymietnaja forma**

|  |  |  |
| --- | --- | --- |
| **Ciap.:** | *Biaručy, aja, aje* | *Nima* |
| **Prosty:** | *Braŭšy, aja, aje* | *uziaŭšy, aja, aje* |

**Skaznaja forma**

|  |  |
| --- | --- |
| *Biaručy, bràŭšy* | *- uziaŭšy* |

**§ 14. Druhoje złučanie**

|  |  |
| --- | --- |
| *Wid niezakončany* | *Wid zakončany* |

**Ahulny ład**

|  |  |
| --- | --- |
| *Rabić* | *Zrabić* |

**Abwiestny ład**

*Ciapierašni čas*

**Adzinočnaja ličba**

|  |  |  |
| --- | --- | --- |
| *1.* | *Ja rablu* |  |
| *2.* | *Ty robiš* | *Nia ŭzywaicca* |
| *3.* | *Jon, a, o robić* |  |

**Množnaja ličba**

|  |  |  |
| --- | --- | --- |
| *1.* | *My robim* |  |
| *2.* | *Wy robicia* | *Nia ŭzywaicca* |
| *3.* | *Jany robiać* |  |

*Prošly čas*

**Adzinočnaja ličba**

|  |  |  |  |  |
| --- | --- | --- | --- | --- |
| *1.* | *Ja* | *rabiŭ* | *Ja* | *zrabiŭ* |
| *2.* | *Ty* | *rabiła* | *Ty* | *zrabiła* |
| *3.* | *Jon, a, o* | *rabiło* | *Jon, a, o* | *zrabiło* |

**Množnaja ličba**

|  |  |  |  |  |
| --- | --- | --- | --- | --- |
| 1.2.3. | *My**Wy**Jany* | *rabili* | *My**Wy**Jany* | *zrabili* |

*Zaprošly čas*

**Adzinočnaja ličba**

|  |  |  |  |  |
| --- | --- | --- | --- | --- |
| *1.* | *Ja* | *byŭ rabiŭ* | *Ja* | *byŭ zrabiŭ* |
| *2.* | *Ty* | *była rabiła* | *Ty* | *była zrabiła* |
| *3.* | *Jon, a, o* | *było rabiło* | *Jon, a, o* | *było zrabiło* |

**Množnaja ličba**

|  |  |  |  |  |
| --- | --- | --- | --- | --- |
| 1.2.3. | *My**Wy**Jany* | *byli rabili* | *My**Wy**Jany* | *byli zrabili* |

*Budučy čas*

**Adzinočnaja ličba**

|  |  |  |
| --- | --- | --- |
| *1.* | *Ja budu rabić* | *Ja zrablu* |
| *2.* | *Ty budziš rabić* | *Ty zrobiš* |
| *3.* | *Jon, a, o budzie rabić* | *Jon, a, o zrobić* |

**Množnaja ličba**

|  |  |  |
| --- | --- | --- |
| *1.* | *My budzim rabić* | *My zrobim* |
| *2.* | *Wy budzicia rabić* | *Wy zrobicia* |
| *3.* | *Jany buduć rabić* | *Jany zrobiać* |

*Budučy dalšy*

**Adzinočnaja ličba**

|  |  |  |
| --- | --- | --- |
| *1.* | *Ja maju rabić* | *Ja maju zrabić* |
| *2.* | *Ty maiš rabić* | *Ty maiš zrabić* |
| *3.* | *Jon, a, o maje rabić* | *Jon, a, o maje zrabić* |

**Množnaja ličba**

|  |  |  |  |
| --- | --- | --- | --- |
| *1.* | *My màim rabić* | *My maim* |  |
| *2.* | *Wy màicia rabić* | *Wy màicia* | *zrabić* |
| *3.* | *Jany màjuć rabić* | *Jany màjuć* |  |

*Budučy prošły*

**Adzinočnaja ličba**

|  |  |  |  |
| --- | --- | --- | --- |
| *1.* |  | *Ja budu* | *zrabiŭšy* |
| *2.* | *Nia ŭzywaicca* | *Ty budziš* |
| *3.* |  | *Jon, a, o budzie* |

**Množnaja ličba**

|  |  |  |  |
| --- | --- | --- | --- |
| *1.* |  | *My budziem* | *zrabiŭšy* |
| *2.* | *Nia ŭzywaicca* | *Wy budzicia* |
| *3.* |  | *Jany buduć* |

**Nakazny ład:**

**Adzinočnaja ličba**

|  |  |  |
| --- | --- | --- |
| *1.* | *-* | *-* |
| *2.* | *Rabi* | *Zrabi* |
| *3.* | *Nichaj robić* | *Nichaj zrobić* |

**Množnaja ličba**

|  |  |  |
| --- | --- | --- |
| *1.* | *Rabima* | *Zrabima* |
| *2.* | *Rabicia* | *Zrabicia* |
| *3.* | *Nichaj robiać* | *Nichaj zrobiać* |

**Zaležny ład:**

*Prošly čas*

**Adzinočnaja ličba**

|  |  |  |  |  |
| --- | --- | --- | --- | --- |
| *1.* | *Ja* | *rabiŭ-by* | *Ja* | *zrabiŭ-by* |
| *2.* | *Ty* | *rabiła-by* | *Ty* | *zrabiła-by* |
| *3.* | *Jon, a, o* | *rabiło-by* | *Jon, a, o* | *zrabiło-by* |

**Množnaja ličba**

|  |  |  |
| --- | --- | --- |
| *1.* | *My rabili-by* | *My zrabili-by* |
| *2.* | *Wy rabili-by* | *Wy zrabili-by* |
| *3.* | *Jany rabili-by* | *Jany zrabili-by* |

*Zaprošly čas*

**Adzinočnaja ličba**

|  |  |  |  |  |
| --- | --- | --- | --- | --- |
| *1.* | *Ja* | *byŭ-by rabiŭ* | *Ja* | *byŭ-by zrabiŭ* |
| *2.* | *Ty* | *była-by rabiła* | *Ty* | *była-by zrabiła* |
| *3.* | *Jon, a, o* | *było-by rabiło* | *Jon, a, o* | *było-by zrabiło* |

**Množnaja ličba**

|  |  |  |
| --- | --- | --- |
| *1.* | *My byli-by rabili* | *My byli-by zrabili* |
| *2.* | *Wy byli-by rabili* | *Wy byli-by zrabili* |
| *3.* | *Jany byli-by rabili* | *Jany byli-by zrabili* |

**Prymietnaja forma**

*Ciapierašni čas*

|  |  |
| --- | --- |
| *Robiačy, aja, aje* | *Nima* |

*Prošly čas*

|  |  |
| --- | --- |
| *Rabiŭšy, aja, aje* | *Zrabiŭšy, aja, aje* |

**Skaznaja forma**

*Ciapierašni čas*

|  |  |
| --- | --- |
| *Robiačy* | *Nima* |

*Prošly čas*

|  |  |
| --- | --- |
| *Rabiŭšy* | *Zrabiŭšy* |

**§ 15. Čynniki s kančarami: *cca* i *sia*.**

Čynniki majučyja kančary: *cca,* abo *sia*, napr. mycca, bracca, kłaścisia i h. p. złučajucca pawedle papierednich dwuch złučaniaŭ dadajučy da adpawiednych formaŭ ješče kančary *sia, cca.*

Čynniki, katoryja majuć prad kančarom *sia* ŭ 2-oj asobie, adzinočnaj ličby, ciapierašniaho času, abwiestnaho ładu akcentowanaje *è* złučajucca wedle 1-ho złučania, a čynniki ŭsie inšyja — pawedle 2-ha złučania.

U tej-že druhoj asobie prad *sia* huk *š* zmiahčaicca ŭ *ś*, naprykład: ty biareš — ty biareśsia, ty myiš — ty myiśsia i h. p.

Čynnik *jeści* złučaicca hetak:

*Ciapierašni čas abwiestnaho ładu.*

|  |  |  |
| --- | --- | --- |
| *1.* | *Ja jem* | *My jadziem* |
| *2.* | *Ty jasi* | *Wy jaścio* |
| *3.* | *Jon, a, o jeść* | *Jany jaduć* |

Usie inšyja časy i łady formujucca tak sama, jak i ŭ 1. i 2. złučani.

**§ 16. Imiennik.**

**Imiennik heta jość čaść mowy, aznačajučaja nazwanie**

**jakojść rečy, ci asoby.**

Pa značeniu swajmu imienniki dzielacca na: *widzimyja,* naprykład: čaławiek, dom, ziamla, awiečka i h. p. *niawidzimyja*: Boh, duša, rozum... *žywyja:* čaławiek, źwier, ptaška... *niažywyja*: dom, koł, doška, ruka... *zbornyja:* sad, les, hramada, tabun... *materyalnyja:* sol, piasok, hlina...

Kali imiennik wyražaje *imia*, danaje jakby na asabistuju ŭłasnaść jakojkolečej rečy, ci asobie, tady jon nazywaicca *asabistym*, napr. Anton, Anna, Paŭłowič, Nahorski, Minsk, Nioman, Biełaruś, Ukraina i h. p.

Značyć imiennikami asabistymi buduć imiony i prozwiščy ludziej, nazwani wiosak, haradou, rek, moraŭ, krajoŭ, miesiacaŭ i h. p.

Imiennaki asabistyja zaŭsiody pišucca z wialikaj litary.

Usio inšyja imienniki nazywajucca *ahulnymi* i pišucca z małoj litary, a mohuć miec wialikuju litaru, kali stajać u pačatku skazu.

Mohuć ješče być imienniki *zwialičanyja,* napr. źwier — źwiaryšče, dzicia — dziacišče baba — babišče abo babzna i h. p. i *zmienšanyja*, napr. čaławiek — čaławiečak, harod — harodčyk, nož — nožyk, woł — wolik, kuryca — kurka — kuračka...

Imienniki bywajuć troch rodaŭ: *mužčynskaho, žanockaho* i *siaredniaho.*

U imiennikach žywych rod uznajecca pa značeniu, a ŭ — niažywych pa kančaroch, dy pa zwyčajnym zaličaniu jakohaś imiennika da taho ci inšaho rodu. U praktyce heta robicca tak: Kali da imiennika možna prystawić *moj* abo *hety,* to imiennik — mužčynskaho rodu, kali možna prystawić *maja* abo *heta —* tady žanockaho rodu, a kali — *majo — heto,* to imiennik siaredniaho rodu, napr. moj koń, maja chata, majo woka. Hety dom, heta ruka, heto akno. Jość imienniki supolnaho rodu, to znacyć takija, što mohuć być i mužč. i žanock. rodu, napr. moj sirotka i maja sirotka, hety wałacuha i heta wałacuha i h. p.

**§ 17.** Schilanie **imiennikaŭ.**

Imienniki zmieniajuć swaje kančary wedle prypadkaŭ i ličbaŭ. Heta nazywaicca schilaniem.

Sposabaŭ schilania jość čatyry. Usie jany majuć swaje asobnaści i šmat čaho supolnaho.

Da 1-ho schilania naležać imienniki mužčynskaho rodu z kančarami na suhałosnyja huki i na poŭhałosnyja, *j* — *ŭ* i siaredniaho rodu na *o, e*, abo *a*, katoraje zamieniaje *o* ci *e*, napr. *woł, stoł, Maj, roŭ, akno, słonce, woka.*

Da 2-ha schilania adnosiacca imienniki žanočkaho i mužčynskaho rodu z kančarami na *a*, napr. *matka, doška, ława, sirota, starasta i h. p.*

Da 3-ho schilania naležuć imienniki žanockaho rodu — na suhałosnyja huki, napr. *reč, pieč, sol*.

Da 4-ho schilania adnosiacca nazwani maładziažy, siaredniaho rodu, napr. *dzicia, cialo, kurčo, parasio, jahnio, kacianio i h. p.*

*Prypadkaŭ jość siem:*

*Imienny adkazwaje na pytani: chto? što?*

|  |  |  |
| --- | --- | --- |
| *Imienny* | *adkazwaje na pytani:* | *chto? što?* |
| *Zaležny* | *adkazwaje na pytani:* | *kaho? čaho?* |
| *Dajny* | *adkazwaje na pytani:* | *kamu? čamu?* |
| *Bierny* | *adkazwaje na pytani:* | *kaho? što? (biaru)* |
| *Zrobny* | *adkazwaje na pytani:* | *kim? čym?* |
| *Miejscowy* | *adkazwaje na pytani:* | *(pry) kim? čym? dzie kim? čym?* |

Kličny užywaicca dziela klikania.

Ličby jak i ŭ čynniku - dźwie: adzinočnaja i množnaja.

**§ 18.** Pryklady pieršaho schilania**.**

**Adzinočnaja ličba**

|  |  |  |  |  |
| --- | --- | --- | --- | --- |
| **Im.** | Woł | Čmiel | Stoł | Chmiel |
| **Z.** | Wała | Čmiela | Stała | Chmielu |
| **D.** | Wału | Čmialu | Stału | Chmielu |
| **B.** | Wała | Čmiela | Stoł | Chmiel [[2]](#footnote-3) |
| **Zr.** | Wałom | Čmialom | Stałom | Chmielam |
| **M.** | (pry) Wałe | Čmialu | Stale | Chmielu |
| **Kl.** | Wole! | Čmielu! | Stole! | Chmielu! |

**Množnaja ličba**

|  |  |  |  |  |
| --- | --- | --- | --- | --- |
| **Im.****Kl.** | Wały | Čmiali | Stały | Chmieli |
| **Zal.** | Wałoŭ | Čmialoŭ | Stałoŭ | Chmielaŭ |
| **D.** | Wałom | Čmialom | Stałom | Chmielam |
| **B.** | Wały | Čmiali | Stały | Chmieli |
| **Zr.** | Wałami | Čmialami | Stałami | Chmielami |
| **M.** | (pry) Wałoch | Čmialoch | Stałoch | Chmielach |

U množnaj ličbie kličny prypadak zaŭsiody zhodny z imiennym prypadkam. Kančary zaležn. pryp. *oů* ci *aù* zalažać ad akcentu — kali jon padaje na apošni skład stawicca *òŭ,* kali nie — *aů,* naprykład wał*śŭ* — chm*iè*laŭ.

Tak sama kančary dajn. prypadka *om am*, kali akcent na apošnim składzie stawim *òm,* kali nie — *am*, napr. stał*òm*, chm*iè*lam. Toje-ž adnosicca i da zrobnaho prypadka adzinočnaj ličby.

U staraświeckaj biełaruščynie užywałasia ješče *parnaja ličba* dla parnych imiennikaŭ, ale ciapier ad hetaj ličby astalisia ŭ užywani tolki zrobny prypadak niekolkich parnych imiennikaŭ heta: *wušyma, plačyma, wačyma, dźwiaryma*. Adnak-že pobač hetych formaŭ užywaicca ciapier i forma množnaj ličby *wušmi, dźwiarmi* i h. d.

**§ 19.** Prykłady druhoha schilania**.**

**Adzinočnaja ličba**

|  |  |  |  |  |
| --- | --- | --- | --- | --- |
| **Im. K.** | Matka | Ława | Sirota | Sudźià |
| **Z.** | Matki | Ławy | Siroty | Sudźi |
| **D.** | Matce | Ławie | Sirocie | Sudźi |
| **B.** | Matku | Ławu | Sirotu | Sudźiù |
| **C.** | Matkaj | Ławaj | Sirotaj | Sudźiòj |
| **M.** | (pry) Matce | Ławie | Sirocie | Sudźi |

**Množnaja ličba**

|  |  |  |  |  |
| --- | --- | --- | --- | --- |
| **Im. K.** | Matki | Ławy | Siroty | Sùdźi |
| **Z.** | Matak (kaŭ) | Ławaŭ | Sirotaŭ | Sùdźiŭ |
| **D.** | Matkam | Ławam | Sirotam | Sùdźiam |
| **B.** | Matki | Ławy | Siroty | Sùdźi*aŭ* |
| **Zr.** | Matkami | Ławami | Sirotami | Sudźiami |
| **M.** | (pry) Matkach | Ławach | Sirotach | Sudźiach |

Imienniki mužčynskaho rodu na a bierny prypadak množnaj ličby majuć zhodny z zaležnym prypadkam.

Imienniki *starasta, staršynia* ŭ adzinočnaj ličbie pobač z formami 2-ha schilania majuć u dajnym, zrobnym i miejscowym prypadkach, tak-že formy 1-ho schilania, a ŭ množnaj ličbie ŭsie prypadki zhodny z 1-ym schilaniem.

**§ 20.** Treciaje schilanie**.**

**Adzinočnaja ličba**

|  |  |  |
| --- | --- | --- |
| **Im. i Kl.** | Noč | Sol |
| **Zal.** | Nočy | Soli |
| **Daj.** | Nočy | Soli |
| **B.** | Noč | Sol |
| **Zr.** | Nočaj | Solaj |
| **M.** | (Pry) Nočy | Soli |

**Množnaja ličba**

|  |  |  |
| --- | --- | --- |
| **Im. i Kl.** | Nočy | Soli |
| **Zal.** | Nočaŭ | Solaŭ |
| **Daj.** | Nočam | Solam |
| **B.** | Nočy | Soli |
| **Zr.** | Nočami | Solami |
| **M.** | (Pry) Nočach | Solach |

**§ 20.** Čaćwiertaje schilanie**.**

**Adzinočnaja ličba**

|  |  |  |
| --- | --- | --- |
| **Im. i Kl.** | Dzicia | Jahnio |
| **Zal.** | Dziciaci | Jahniaci |
| **Daj.** | Dziciaci | Jahniaci |
| **Biern.** | Dzicia | Jahnio |
| **Zr.** | Dziciam | Jahniom |
| **M.** | (Pry) Dziciaci | (Pry) Jahniaci |

**Množnaja ličba**

|  |  |  |
| --- | --- | --- |
| **Im. i Kl.** | Dzieci | Jahniaty |
| **Zal.** | Dziaciej | Jahniataŭ |
| **Daj.** | Dzièciam[[3]](#footnote-4) | Jahniatam |
| **Biern.** | Dziaciej | Jahniaty |
| **Zr.** | Dziaćmi | Jahniatami |
| **M.** | (Pry) Dzieciach | (Pry) Jahniatah |

**§22. Zaimak.**

*Zaimak heta jość čaść mowy, katoraja ŭžywaicca dziela*

*zamieny imiennika.*

**Zaimki bywajuć:**

*Asabistyja:* ja, ty, jon, jana, jano, my, wy, jany.

*Zwarotny:* siabie, sabie, siabie, saboj, pry sabie.

*Naležnaści:* moj, twoj, jaho, jaje, naš, waš, ich, swoj.

*Pakaznyja:* hety, heny, toj, taki, hetaki, hetolki, stolki.

*Pytajnyja:* chto? što? katory? jaki? čyj? skolki?

*Adnosnyja:* (tyja, što pytajnyja, kali jany užywajucca biez pytania),

*Niedaskaznyja:* niechta, niešta, chtokolečy, štokolečy, chtoś, štoś i h. p.

*Skaznyja:* uwieś, usiaki, kožny, samy, sam.

§ 23. Admiena zaimkaŭ:

Zaimki jak i imienniki *schilajucca* pawedle prypadkaŭ i ličbaŭ, a nikatoryja z ich — ješče i wedle rodan.

Schilanie zaimkaŭ asabistych.

**Adzinočnaja ličba**

|  |  |  |  |  |  |
| --- | --- | --- | --- | --- | --- |
| **Im.****Kl.** | Ja | Ty | Jon | Jana | Jano |
| **Zal.** | Mianie | Ciabie | Jaho | Jaje | Jaho |
| **D.** | Mnie | Tabie | Jamu | Jej | Jamu |
| **B.** | Mianie | Ciabie | Jaho | Jaje | Jaho |
| **Zr.** | Mnoj | Taboj | Im | Jej | Im |
| **M.** | (pry) mnie | Tabie | Im | Jej | Im |

**Množnaja ličba**

|  |  |  |  |
| --- | --- | --- | --- |
| **Im.****Kl.** | My | Wy | Jany |
| **Zal.** | Nas | Was | Ich |
| **D.** | Nam | Wam | Im |
| **B.** | Nas | Was | Ich |
| **Zr.** | Nami | Wami | Imi |
| **M.** | (pry) Nas | Was | Ich |

§ 24. Schilanie zaimkaŭ naležnaści.

**Adzinočnaja ličba**

|  |  |  |  |
| --- | --- | --- | --- |
| **Im.****Kl.** | Moj | Maja | Majo |
| **Z.** | Majho | Majej | Majho |
| **D.** | Majmu | Majej | Majmu |
| **B.** | Majho | Maju | Majo |
| **Zr.** | Maim | Majej | Maim |
| **M.** | (pry) Maim | Majej | Maim |

**Množnaja ličba**

|  |  |
| --- | --- |
| **Im.****Kl.** | Maje |
| **Zal.** | Maich |
| **D.** | Maim |
| **B.** | Maje (ich) |
| **Zr.** | Maimi |
| **M.** | (pry) Maich |

Pawedle hetaho ŭzoru schilajucca zaimki: twoj, swoj, toj i čyj.

Zaimki: jaho, jaje i ich — nie schilajucca.

§ 25. Schilanie pakaznych i inšych.

**Adzinočnaja ličba**

|  |  |  |  |
| --- | --- | --- | --- |
| **Im. K.** | Hety | Heta | Heto |
| **Z.** | Hetaho | Hetaj | Hetaho |
| **D.** | Hetamu | Hetaj | Hetamu |
| **B.** | Hety (aho) | Hetu | Heto |
| **C.** | Hetym | Hetaj | Hetym |
| **M.** | (Pry) Hetym | Hetaj | Hetym |

**Množnaja ličba**

|  |  |
| --- | --- |
| **Im. i Kl.** | Hety (ja) |
| **Zal.** | Hetych |
| **Daj.** | Hetym |
| **B.** | Hetaja (ch) |
| **Zr.** | Hetymi |
| **M.** | (pry) Hetych |

Hetak sama schilajucca ŭsie zaimki z takimi samymi i padobnymi kančarami.

§ 26. Schilanie zaimkaŭ na “ki”.

**Adzinočnaja ličba**

|  |  |  |  |
| --- | --- | --- | --- |
| **Im. K.** | Taki | Takaja | Takoje |
| **Zal.** | Takoha | Takoj | Takoha |
| **D.** | Takomu | Takoj | Takomu |
| **B.** | Taki (oha) | Takuju | Takoha |
| **Zr.** | Takim | Takoj | Takim |
| **M.** | (pry) Takim | Takoj | Takim |

**Množnaja ličba**

|  |  |
| --- | --- |
| **Im. i Kl.** | Takija |
| **Zal.** | Takich |
| **Daj.** | Takim |
| **Biern.** | Takija (ch) |
| **Zr.** | Takimi |
| **M.** | Takich |

Zaimki: hetolki, stolki i skolki zmieniajucca, jak *takija* ŭ množnaj ličbie.

§ 27. Schilanie zaimkaŭ: niešta, chto, što i im padobnych.

**Adzinočnaja ličba**

|  |  |  |  |
| --- | --- | --- | --- |
| **Im. K.** | Chto | Što | Niechta |
| **Z.** | Kaho | Čaho | Niekaho |
| **D.** | Kamu | Čamu | Niekamu |
| **B.** | Kaho | Čaho | Niekaho |
| **C.** | Kim | Čym | Niekim |
| **M.** | (pry) Kim | Čym | Niekim |

Množnaj ličby nie majuć

**Adzinočnaja ličba**

|  |  |  |  |
| --- | --- | --- | --- |
| **Im. K.** | Uwieś | Usia | Usio |
| **Z.** | Usiaho | Usiej | Usiaho |
| **D.** | Usiamu | Usiej | Usiamu |
| **B.** | Uwieś (usiaho) | Usiu | Usio |
| **C.** | Usim | Usiej | Usim |
| **M.** | (pry) Usim | Usiej | Usim |

**Množnaja ličba**

|  |  |
| --- | --- |
| **Im. i Kl.** | Usie |
| **Zal.** | Usich |
| **Daj.** | Usim |
| **B.** | Usie (ich) |
| **Zr.** | Usimi |
| **M.** | Usich |

§ 28. Prymietnik.

Prymietnik heta jość čaść mowy, pakazywajučaja prymietu rečy, ci asoby.

Prymietniki dzielacca na:

*Prymietniki jakaści,* katoryja pakazywajuć jakaja reč, napr. dobry, wialiki, sini, miahki, redki, ščaśliwy...

*Prymietniki materyalnyje*, katoryja pakazywajuć materyał, z jakoha reč zroblana, napr. hliniany, dzierawianny, kamienny i h. p.

*Prymietniki naležnaści*, pakazywajučyja, da kaho reč naležyć, napr. baćkaŭski, miastowy, haspadarski, sielanski, babski i h. p.

*Prymietniki formy*, kruhły, kantawaty, trykutny, krywaboki i h. p.

Prymiety jakaści mohuć być u roznych rečaŭ nie ŭ adzinakawaj miery, napr. chtoś - dobry, druhi - lepšy, inšy - najlepšy i h. p.

Wotož prymietniki jakaści majuć *stupni pryraŭnawania.*

Stupnioŭ pryraŭnawania jość try: *roŭny, wyžejšy* i *najwyžejšy,* napr. miły — stupień roŭny, milejšy — stupień wyžejšy, najmilejšy — stupień najwyžejšy.

Prymietniki materyalnyja, naležnaści i formy stupnioŭ pryraŭnawania ni majuć, choć prosty narod časam užywaje formy: kruhlejšy kantawaciejšy i h. p.

**§ 29. Schilanie prymietnikaŭ.**

Prymietniki schilajucca pawedle prypadkaŭ, ličbaŭ i rodaŭ.

Prymietniki majuć kančary ćwiordyja: y, aja, aje (y, a, o) abo miahkija i, iaja, iaje (i, ia, ie) dziela hetaho schilanie ich raspadaicca na dźwie hrupy: ćwiorduju i miahkuju: dobry, dobraja, dob­raje (ćwiord.) sini. siniaja, siniaje (sini, sinia, sinie) (miahk.) Aproč taho prymietniki majučyja pierad kančarom *h, ch, k, w* majuć nikatoryja prypadki pa ćwiordaj a. inšyja pa miahkaj formie i stanowiać mišanŭju hrupu.

U množnaj licbie ŭsie prypadki dla ŭsich troch rodaŭ — adzinakawy, ale bierny prypadak mužčynskaho rodu prymietnikaŭ, adnosiačychsia da asobaŭ zhodny z zaležnym, a prymietnikaŭ, adnosiačychsia da rečaŭ zhodny z imiennym prypadkam, jak u adzinočnaj tak i ŭ množnaj ličbie.

§ 30. Čwiordaje schilanie.

**Adzinočnaja ličba**

|  |  |  |  |
| --- | --- | --- | --- |
| **Im. K.** | Dobry | Dobraja | Dobraje |
| **Z.** | Dobraho (a) | Dobraj | Dobraho (a) |
| **D.** | Dobramu | Dobraj | Dobramu |
| **B.** | jak Im. abo Z. | Dobruju | Dobraje |
| **Z.** | Dobrym | Dobraj | Dobrym |
| **M.** | (pry) Dobrym | Dobraj | Dobrym |

**Množnaja ličba**

|  |  |
| --- | --- |
| **Im. i Kl.** | Dobryja |
| **Zal.** | Dobrych |
| **Daj.** | Dobrym |
| **Biern.** | Dobryja (ch) |
| **Zr.** | Dobrymi |
| **M.** | Dobrych |

§ 31. Miahkaje schilanie.

**Adzinočnaja ličba**

|  |  |  |  |
| --- | --- | --- | --- |
| **Im Kl.** | Sini | Siniaja | Siniaje |
| **Z.** | Siniaho (a) | Siniaj | Siniaho (a) |
| **D.** | Siniamu | Siniaj | Siniamu |
| **B.** | Sini(aho) | Siniaja | Siniaje |
| **Z.** | Sinim | Siniaj | Sinim |
| **M.** | (pry) Sinim | Siniaj | Sinim |

**Množnaja ličba**

|  |  |
| --- | --- |
| **Im. i Kl.** | Sinija |
| **Zal.** | Sinich |
| **Daj.** | Sinim |
| **Biern.** | Sinija (ich) |
| **Zr.** | Sinimi |
| **M.** | Sinich |

§ 32. Miešanaje schilanie.

**Adzinočnaja ličba**

|  |  |  |  |
| --- | --- | --- | --- |
| **Im Kl.** | Cichi | Cichaja | Cichoje |
| **Z.** | Cichoha | Cichoj | Cichoha |
| **D.** | Cichomu | Cichoj | Cichomu |
| **B.** | Cichi (oha) | Cichuju | Cichoje |
| **Z.** | Cichim | Cichoj | Cichim |
| **M.** | Cichim | Cichoj | Cichim |

**Množnaja ličba**

|  |  |
| --- | --- |
| **Im. i Kl.** | Cichija |
| **Zal.** | Cichich |
| **Daj.** | Cichim |
| **Biern.** | Cichija (ich) |
| **Zr.** | Cichimi |
| **M.** | (pry) Cichich |

§33. Skaročanaja forma.

Amal nia ŭsie prymietniki mohuć być užywany i ŭ skaročanaj formie, adnak bielaruskaja mowa nia lubić ich skaračać u adzinočnaj ličbie i ŭ asobnaści ŭ mužčynskim rodzie; zatoje u ličbie množnaj skaračeni ŭžywajucca časta, napr. dobry ludzi, bieły ruki i h. p.

Pawedle prymietnikawaho schilania schilajucca i adčynnyja prymietnyja formy, napr.

**Adzinočnaja ličba**

|  |  |  |  |
| --- | --- | --- | --- |
| **Im K.** | Arúčy | Aručaja | Aručaje |
| **Z.** | Aručaho (a) | Aručaj | Aručaho (a) |
| **D.** | Aručamu | Aručaj | Aručamu |
| **B.** | Aručy (aho) | Aručuju | Aručaje |
| **Z.** | Aručym | Aručaj | Aručym |
| **M.** | Aručym | Aručaj | Aručym |

**Množnaja ličba**

|  |  |
| --- | --- |
| **Im. i Kl.** | Aručyja |
| **Zal.** | Aručych |
| **Daj.** | Aručym |
| **Biern.** | Aručyja (ych) |
| **Zr.** | Aručymi |
| **M.** | (pry) Aručych |

**§ 34. Ličebnik.**

**Ličebnik heta jość čaść mowy, pakazywajučaja ličbu, abo paradak rečaŭ.**

Ličebniki razdzielajucca na:

*Ličbowyja*, katoryja adkazywajuć na pytanie: skolki? napr. adzin, piać, dziesiać i. h. p.

*Paradkawyja* — na pytanie: katory, aja, aje? napr. pieršy, aja, aje, piaty, aja, aje i h. p.

*Zbornyja*: dwoje, troje, para i h. p.

*Množnyja*: dwajny, dwajaki, trajny i h. p.

*Drobnyja*: paławina, čwierć, paŭtara i h. p.

*Nieŭstanoŭlanyja*: niekolki, kolkinacać, kolkidzisiat, kolkisot i h. p.

§ 35. Schilianie ličebnikaŭ.

Ličbowyja z kančarom na suhałosny huk, napr. piać, siem i h. p. schilajucca jak imienniki 3 ho schilania ŭ adzinočnaj ličbie, tolki zrobny prypadak majuć wedle formy množnaj ličby, napr. šaśćmiú, siamiú.

Ličebnik *sorak* schilaicca jak čaławiek (pa 1-ym schilaniu).

Złožanyja ličebniki piaćdzisiat, šeśćdzisiat i h. d. schilajucca ŭ abiedźwioch čaściach: *piacidziśiaci*...

*Tysiača* schilaicca, jak *noč*.

Što i miljon schilajucca, jak son.

Ličebniki drobnyja schilajucca, jak imienniki z takimi kančarami.

Paŭtara, paŭtracia i pad. schilajucca, jak prymietniki ŭ množnaj ličbie.

Ličebniki paradkowyja, a tak-že: adzin, dwa schilajucca, jak prymietniki ŭ množnaj ličbie.

Taksama chiliajucca ličebniki zbornyja imnožnyja.

§ 36. Nazwani asnaŭnych ličebnikaŭ.

|  |  |
| --- | --- |
| **Ličbowyja.** | **Paradkowyja.** |
| 1. | Adzin, a, o | Pieršy | Pieršaja | Pieršaje |
| 2. | Dwa | Druhi | Druhaja | Druhoje |
| 3. | Try | Treci | Treciaja | Treciaje |
| 4. | Čatyry | Čaćwiorty | Čaćwiortaja | Čaćwiortaje |
| 5. | Piać | Piaty | Piataja | Piataje |
| 6. | Šeść | Šosty | Šostaja | Šostaje |
| 7. | Siem | Siomy | Siomaja | Siomaje |
| 8. | Wosiem | Wośmy | Wośmaja | Wośmaje |
| 9. | Dziewieć | Dziwiaty | Dziwiataja | Dziwiataje |
| 10. | Dziesiać | Dzisiaty | Dzisiataja | Dzisiataje |
| 11. | Adzinacać | Adzinacaty | Adzinacataja | Adzinacataje |
| 12. | Dwanacać | Dwanacaty | Dwanacataja | Dwanacataje |
| 13. | Trynacać | Trynacaty | Trynacataja | Trynacataje |
| 14. | Čatyrnacać | Čatyrnacty | Čatyrnactaja | Čatyrnactaje |
| 15. | Piatnacać | Piatnacaty | Piatnactaja | Piatnactaje |
| 16. | Šasnacać | Šasnacaty | Šasnacataja | Šasnacataje |
| 17. | Siemnacać | Siemnacaty | Siemnacataja | Siemnacataje |
| 18. | Wosiemnacać | Wosiemnacaty | Wosiemnacataja | Wosiemnacataje |
| 19. | Dziewiatnacać | Dziewiatnacaty | Dziewiatnacataja | Dziewiatnacataje |
| 20. | Dwacać | Dwacaty | Dwacaćataja | Dwacaćataje |
| 21. | Dwacać adzin | Dwacać pieršy | Dwacać pieršaja | Dwacać pieršaje |
| 30. | Trycać | Trycaty | Trycataja | Trycataje |
| 40. | Sorak | Sorakawy | Sorakawaja | Sorakawoje |
| 50. | Piaćdzisiat | Piaćdzisiaty | Piaćdzisiataja | Piaćdzisiataje |
| 60. | Šeśćdzisiat | Šośćdzisiaty | Šośćdzisiataja | Šośćdzisiataje |
| 70. | Siemdzisiat | Siemdzisiaty | Siemdzisiataja | Siemdzisiataje |
| 80. | Wosiemdzisiat | Wosiemdzisiaty | Wosiemdzisiataja | Wosiemdzisiataje |
| 90. | Dziewiećdzisiat | Dziewiećdzisiaty | Dziewiećdzisiataja | Dziewiećdzisiataje |
| 100. | Sto | Soty | Sotaja | Sotaje |
| 101. | Sto adzin | Sto pieršy | Sto pieršaja | Sto pieršaje |
| 102. | Sto dwa | Sto druhi | Sto druhaja | Sto druhoje |
| 200. | Dzwieście | Dwuchsoty | Dwuchsotaja | Dwuchsotaje |
| 300. | Trysta | Trochsoty | Trochsotaja | Trochsotaje |
| 400. | Čatyrysta | Čatyrochsoty | Čatyrochsotaja | Čatyrochsotaje |
| 500. | Piaćsot | Piaćsoty | Piaćsotaja | Piaćsotaje |
| 600. | Šeśćsot | Šeśćsoty | Šeśćsotaja | Šeśćsotaje |
| 700. | Siemsot | Siemsoty | Siemsotaja | Siemsotaje |
| 800. | Wosiemsot | Wosiemsoty | Wosiemsotaja | Wosiemsotaje |
| 900. | Dziewiećsot | Dziewiećsoty | Dziewiećsotaja | Dziewiećsotaje |
| 1 000. | Tysiača | Tysiačny | Tysiačnaja | Tysiačnaje |
| 1 001. | Tysiača adzin | Tysiača pieršy | Tysiača pieršaja | Tysiača pieršaje |
| 2 000. | Dzwie tysiačy | Dwuchtysiačny | Dwuchtysiačnaja | Dwuchtysiačnaje |
| 5 000. | Piać tysiačaŭ | Piaćtysiačny | Piaćtysiačnaja | Piaćtysiačnaje |
| 1 000 000. | Miljon | Miljonny | Miljonnaja | Miljonnaje |

i h.d.

**§ 37. Skaźnik.**

Skaznik, heta jość niazmiennaja čaść mowy pakazywajučaja, dzie, kali, čamu i jak spaŭniaicca čynnaść.

Skaźniki dzielacca na:

*Skaźniki miejsca*, katoryja adkazywajuć na pytani: *dzie? kudy? adkul?* napr. tut, tam, tudy, adtul, siudy, adhetul, blizka, daloka, zwierchu, uniz, nazad i h. p.

*Skaźniki času* adkazywajuć na pytanie: *kali?* ciapier, tady, daŭniej, učora, rana, pośla, siahonia i h. p.

*Skazniki pryčyny*, adkazywajuć na pytani: *čamu? dziela čaho?* *z jakoj pryčyny?* napr. sprapudu, zatym, dziela taho, zbolu sa złości i h. p.

*Skaźniki ličby*, adkazywajuć na pytanie: *skolki?* napr. udwaja, utraja, piać raz...

*Skaźniki sposabu* adkazywajuć na pytanie: *Jak?* napr. dobra, drenna, lohka, ciažka, prosta, krywa, cicha, zwolna, samachoć i h.p.

Nikatoryja skaźniki majuć stupni pryraŭnawania, napr. rana, raniej, najraniej. Dobra, lepiej, najlepiej, blizka, bližej, najbližej i h. p.

**§ 38. Pryimak.**

Pryimak heta jość niezmiennaja caść mowy, užywanaja zaŭsiody pry imiennikach i pakazywajučaja, abo jak adna reč, ci asoba prypadaje da druhoj, abo jak čynnaść prypadaje da asoby, ci rečy.

Pryimki mohuć stajać i pierad zaimkami (bo jany zamieniajuć imiennik), a taksama pierad inšymi čaściami mowy, ustaŭlanymi miž pryimkam i imiennikam, abo zamieniajučymi imiennik, ale zaŭsiody pryimki adnosiacca da imiennika.

Tyja-ž pryimki mohuć stajać pry čynnikach, z katorymi zaŭsiody pišucca razam, napr. *raz*kinuć, *pry*bić, *z*rezać...

Pryimki bywajuć: *prostyja:* ab, ad, da, na, pry, z, za, nad, pad, dla, biez, praz i h. p. i *składanyja:* z-za, z-pad, pa-nad i h. p.

Pryimki zaŭsiody wymahajuć taho, abo druhoha prypadka, pryčym nikatoryja užywajucca zaŭsiody z adnym i tym samym prypadkam, a druhija — raz z adnym, druhi raz z inšym.

Pry imiennym i zrobnym prypadkach pryimki nikoli nie stawiacca.

Pry *zaležnym* prypadku stawicca: ad, da, dla, dziela, biez, z-za, z-pa-nad, z-pad.

Pry *dajnym* užywaicca: *k* (ka) ale redka i *pra*.

Pry *biernym* užywajucca: praz, cieraz, pra, skroś.

Pry *miejscowym* stawicca *pry, ab, na.*

Pryimak *miž* stawicca pry zaležn. abo zrobnym prypadkach, napr. *miž ludziej* i *miž ludźmi*.

*Pad, nad, za, prad, pa-nad* wymahajuć *biern*. abo *zrobn*. prypadka, napr. *pad* stoł, pad stałom, prad Boha — Boham, pa-nad wiosku, pa-nad wioskaj i h. p.

*Na* wymah. biern. abo miejsc. pryp. napr. na ławie i na ławu.

*U* — zaležn., biern. i miejsc. pryp. napr. u pana, u chatu, u humnie...

*Z* wym. zal., biern. i zrobn. pryp. napr. z ruki, z wiarstu, z nažom...

*Pa* — dajn., biern. i miejsc. napr, pa ruce, pa wadu, pa darozie.

Častki uz, wy, raz, pra, (piera), padobryja da pryimkaŭ —zaŭsiody stajać pry čynnikach i pišucca z imi razam, napr. uzdzieć, wylić, razbić, pierajści i h. d.

§ 39. Złúčnik.

Złučnik jość čaść mowy złučajučaja, abo asobnyja słowy, abo cełyja skazy ŭ adno miejsco.

Najzwyčajniejšyja złučniki hety:

*i, a, dy, ci, to, ale, dyk, abo.*

Aproč hetych jość złučniki pachodnyja, heta značyć formawanyja z inšych čaściaŭ mowy, napr. nawat, zusim, pryhetym, naproci, tak-samo, choć, može, nichaj, adnak-že, kali, ješče i h. p.

§ 40. Hałośnik.

**Hałośnik heta jość niazmiennaja čaść mowy, wyražajucaja roznyja raptoŭnyja uzhałosy, abo z pryčyny parušenia dušy, abo dziela naśledawania jakichkolečy hukaŭ.**

Z pryčyny parušenia dušy bywajuc takija uzhałosy: Ach! aj! oj! ojej! hej! hu-ha! hu-u-u! brawo! caca! woś tabie! i h. p.

Naśleduim huki napr. hetak: be-e-e! mu-u-u! ciŭ-ciŭ-ciŭ! haŭ-haŭ! miaŭ! paf! buch! i h. p.

Pieśnia rodnaj mowie.

Słaŭsia, rodnaja mowa.

Darahieńkija słowy,

Dany nam ad Jahowy.

Ciabie "prostaj" nazwali,

Na paśmiech wystaŭlali,

Nidzie ŭ świet ni puščali.

A ty ŭsio praciarpieła,

Dy na świet wyšła śmieła,

Jak čwiatok razćwicieła.

Oj, ćwici-ž, dawaj plony,

Zadziwi ŭsie starony,

Słaŭ narod naš chryščony!

Chwali Boha ŭ kaściołach,

Wučy dzietak u škołach,

Huč u ŭradowych kołach!

A kali-b chto čuraŭsia,

Ci ciabie adrakaŭsia,

Toj wyrodnym by staŭsia!

My ciabie pawažaim,

Tabie pieśni składaim,

Sławy, ščaścia zadaim!

Świsłoč 3.11.17

1. Forma ŭžywanaja tolki ŭ Hrodzienščyne i to redka [↑](#footnote-ref-2)
2. U biernym prypadku adzinočnaj ličby kančar imiennikaŭ žywych zhodny z zaležnym prypadkam, a kančar niažywych — z imiennym. [↑](#footnote-ref-3)
3. Dajny prypadak može być takže *dziaciom* zrobny - dziečmi i miejscowy - pry dziacioch. [↑](#footnote-ref-4)